AaB får sandsynligvis snart nogle ekstra penge ind på kontoen. Det er det internationale fodboldforbund UEFA, der har besluttet, at de bøder ni klubber har fået for at overtræde det såkaldte FFP-reglement, nu skal fordeles mellem Champions League - og Europa League-klubberne. Financial Fair Play, eller FFP-reglerne skal sikre, at der ikke er for stor forskel mellem klubbernes udgifter og deres indtægter. Manchester City og Paris Saint-Germain er to af de ni klubber, der har overtrådt FFP-reglementet. Ifølge BT kan blandt andet AaB og FCK regne med at få knap to millioner kroner hver fra puljen.

Referat:
En uventet pose penge er sandsynligvis på vej til AaB.